Tîm pêl-droed cenedlaethol Bolifia

Mae Tîm pêl-droed cenedlaethol Bolifia (Sbaeneg: Selección de fútbol de Bolivia) wedi cynrychioli Bolifia yn y byd pêl-droed ers 1926 ac maent yn dod o dan reolaeth Ffederasiwn Bêl-droed Bolifia (Sbaeneg: Federación Boliviana de Fútbol) (FBF), corff llywodraethol y gamp yn y wlad. Mae'r FBF yn aelodau o gonffederasiwn Pêl-droed De America, CONMEBOL (Sbaeneg: Confederación Sudamericana de Fútbol, Portiwgaleg: Confederação Sul-Americana de Futebol).

Mae El Verde ('y gwyrddion'), wedi chwarae yn rowndiau terfynol Cwpan y Byd ar dair achlysur ac wedi ennill Copa América unwaith pan gynhaliwyd y gystadleuaeth ar eu tomen eu hunain ym 1963.

Eu cartref yw Stadiwm Hernando Siles, sydd 3,637 metr (11,932 tr) uwchlaw lefel y môr, ac felly'n un o stadiymau uchaf yn y byd. Gellir cymharu hyn gyda'r Wyddfa, sydd yn ddim ond 1,085 m (3,560 tr) uwchlaw lefel y môr.

Categori:Pêl-droed ym Molifia
Bolifia